Միջոցառման մասնակիցներին ողջունեց ՅՈՒՆԻՍԵՖ-ի ներկայացուցչի տեղակալ Ռադոսլավ Ռժեհակը. «Մենք շնորհակալ ենք բոլոր մասնակիցներին, ովքեր մեզ ուղարկել են 93 աշխատանք Հայաստանի ավելի քան 20 քաղաքներից և գյուղերից: Ես ուզում եմ մեջբերել շարադրություններից մի հատված, որում մասնակիցը նշում է`ներառական կրթությունից շահում են ոչ միայն երեխաներն ու դպրոցը, այլև ողջ համայնքը»: ՅՈՒՆԻՍԵՖ-ի ներկայացուցչի տեղակալը հավելեց, որ ներառման համար կարևոր է ոչ միայն ֆիզիկական մատչելիությունը, այլ նաև արժեքների տարածումը: